**Zápisnica č. 1/2015**

zo zasadnutia obecného zastupiteľstva v obci Pitelová konaného 26.03.2015 o 16.00hod.

v zasadačke obecného úradu

1. Zasadnutie otvoril starosta obce Ján Kubík, privítal prítomných hostí a skonštatoval, že prítomní sú piati poslanci - p. Chalmovský sa ospravedlnil, p. Štefanková- sa vzdala mandátu poslanca ku dňu 25.03.2015. Zastupiteľstvo je uznášania schopné.
2. Návrh na doplnenie bodov do programu
* p. Fábiková požiadala o doplnenie bodov do programu:
* k bodu 8 – správa komisie verejného poriadku a komisie výstavby o kontrole u p. Júliusa Sklenku – konzultácia s MVDr. Teréziou Palerovou, riaditeľkou Veterinárnej a potravinovej správy v Žiari nad Hronom
* vypracovať žiadosť na Ministerstvo financií o dotáciu na rozvoj obce/ rekonštrukcia zastávky Čierne Zeme, zakúpenie informačnej tabule k obchodu Jednota, rekonštrukcia informačnej tabule na Doline, obnova Obecného úradu-výmena okien, oprava strechy/- do termínu 31.3.2015
* návrh na jednorazovú odmenu pre starostu alebo poslancov OZ vo výške 2-5% zo získanej sumy pre obec
* p. Záhorcová požiadala o doplnenie bodu do programu – bod 9. – Interpelácie- pravidelne zaradené do programu zasadnutí OZ.
* hlasovanie za doplnený program – jednomyseľne schválené
1. Za zapisovateľa bola určená Michaela Vencelová.
* za predsedu návrhovej komisie bol navrhnutý Marian Štefanka – OZ schválilo návrh jednomyseľne.
* za overovateľov zápisnice boli navrhnutí Pavol Barát a Zuzana Fábiková – OZ schválilo návrh jednomyseľne.
1. **Kontrola plnenia uznesenia z predchádzajúceho zastupiteľstva**
* zo dňa 14.12.2014 boli obecnému úradu uložené úlohy: predložiť inventarizáciu majetku a vypracovať plán zasadnutí OZ

- Inventarizačné zápisy, zostava dlhodobo hmotného majetku a plán zasadnutí OZ bola zaslaná poslancom elektronicky

- plán zasadnutí OZ- úloha splnená, termíny 26.6., 24.9., 4.12. 2015

- p. Záhorcová predložila zápisnicu zo zasadnutia finančnej komisie, oboznámila prítomných, že z finančnej komisie odstúpili dve členky. Na základe § 13 ods. 4 písm. d/ zákona SNR č. 369/1990 Zb. o Obecnom zriadení, starosta vydáva poriadok odmeňovania zamestnancov obce, preto vyjadrenie finančnej komisie je výhradne poradné. Návrh bol na vyplatenie odmeny na základe Dohody o vykonaní práce podľa stupňov náročnosti práce a takto vypočítanú sadzbu zvýšiť maximálne o 10%

Hlasovali ZA: Štefanka, Fábiková, Barát, Peter Kubík

ZDRŽAL SA: Záhorcová

1. **Návrh VZN o podmienkach predaja výrobkov a poskytovania služieb na trhových miestach v obci Pitelová**

K predloženému návrhu VZN o podmienkach predaja výrobkov a poskytovania služieb na trhových miestach v obci Pitelová od občanov ani poslancov neboli zaslané žiadne pripomienky a návrhy na doplnenie alebo zmenu. Hlavný kontrolór upozornil, že k uvedenému VZN má zaujať stanovisko Regionálna veterinárna a potravinová správa v Žiari nad Hronom a až potom sa môže uvedené VZN schváliť. Návrh na zaujatie stanoviska Reg. a veterinárnej správy bol poslancami jednomyseľne schválený.

1. **Správa o výsledku hospodárenia za rok 2014**

Starosta informoval, že poslancom bola elektronicky predložená správa o výsledku hospodárenia za rok 2014. Rozdiel medzi príjmami a výdavkami bol 21 856,90€. Sú to ušetrené finančné prostriedky v danom roku. Hlavný dôvod ušetrených fin. prostriedkov:

* prijatím vyšších podielových daní od štátu oproti rozpočtovaným, kde sme dostali o 6 700€ viac.
* vyšším príjmom daní z pozemkov o 5 000€
* dotáciami z VÚC na 750 výročie vo výške 1 500€
* ušetrené finančné prostriedky za vodu, kde neboli žiadne vážne poruchy ani dovoz pitnej vody vo výške 2 100€
* dobrým triedením odpadu, čím sa znížili náklady na komunálny odpad vo výške 1 500€
* na zimnej údržbe, nakoľko nebol skoro žiadny sneh, ako aj šetrením na jednotlivých výdavkových položkách nakúp benzínu, nafty, pneumatík na V3S a iné.

O použití týchto finančných prostriedkoch bude rozhodovať OZ po predložení záverečného účtu a vykonaní auditu za r. 2014 v mesiaci jún. OZ berie na vedomie správu o výsledku hospodárenia za rok 2014

1. **Správa o kontrolnej činnosti za rok 2014**
* k zaslanej správe sa vyjadril hlavný kontrolór obce JUDr. Jaroslav Spáč. OZ správu o kontrolnej činnosti berie na vedomie.
1. **Plán kontrolnej činnosti na rok 2015**
* hlavný kontrolór predložil poslancom plán kontrolnej činnosti na rok 2015. Jednomyseľne schválené
1. **Žiadosť p. Mareša**
* Žiadosť p. Ing. Patrika Mareša o zníženie alebo odpustenie daní z pozemkov. Uvedená žiadosť bola predložená na predchádzajúcom zasadnutí OZ, kde bola uznesením preložená na najbližšie zasadnutie. Žiadosť bola zaslaná poslancom elektronicky dňa 12.01.2015, aby si mohli fyzicky uvedené pozemky obhliadnuť a vo veci objektívne rozhodnúť. Jedná sa o pozemky ostatné plochy, na ktoré je vydaný daňový výmer v sume 229,20€. P. Kubík sa bol osobne pozrieť na parcely, ktorých sa to týka. P. Fábiková navrhla riešiť danú žiadosť na úpravu výšky dane so záväzkom pre vlastníka pozemku, vykonať úpravy v roku 2015, tak aby sa dané parcely, alebo časť, zaradili charakterom do TTP. Upúšťa sa od vymáhania pohľadávky v sume 114,60€. Jednomyseľne schválené.
1. **Žiadosť UaPS Pitelová**
* Žiadosť UaPS Pitelová o oslobodenie resp. zníženie dane z nehnuteľnosti za rok 2015. Uvedená žiadosť bola poslancom predložená dňa 23.01.2015 na pracovnej porade. Daňový výmer na uvedené pozemky je vo výške 5 905€. Za ostatné plochy to činí 4 238,92€. Za lesné plochy je to 1 653€ kde sú už zohľadnené úľavy podľa žiadosti s doložením dokladov s LHP. P. Fábiková navrhla riešiť danú žiadosť na úpravu výšky dane so záväzkom pre vlastníka pozemku, vykonať úpravy v roku 2015, tak aby sa dané parcely alebo časť, zaradili charakterom do TTP. Upúšťa sa od vymáhania pohľadávky v sume 2 119,46€.

Hlasovali ZA: Fábiková, Štefanka, Barát, Záhorcová

PROTI: Kubík Peter

P. Fábiková nahradí odchádzajúceho člena finančnej komisie - p. Štefankovú Darinu a tretieho člena doplnia do najbližšieho zastupiteľstva. Starosta navrhol, aby finančná komisia v spolupráci s Obecným úradom pripravila návrh na úpravu rozpočtu rozpočtovým opatrením a predložila ho OZ ako odporúčané stanovisko, nakoľko sa zníži príjmová položka.

1. **Žiadosť Ing. Čierneho s manželkou, Ing. Gajdoša s manželkou, Sklenkovej Ivety a Jozefa Cibiriho**
* Uvedená žiadosť o vydanie VZN o chove hospodárskych zvierat a včiel bola predložená poslancom dňa 23.01.2015 na pracovnej porade, kde boli so žiadosťou oboznámení a predsedovia komisie výstavby a územného plánovania a komisie verejného poriadku sa zaviazali, že vo veci vykonajú miestne šetrenie a správu predložia na najbližšom rokovaní OZ s odporúčaným stanoviskom.
* p. Kubík prečítal správu komisie verejného poriadku z miestneho šetrenia u p. Sklenku. Po diskusii došli k záveru, že uvedené VZN je bezpredmetné, nakoľko u p. Sklenku nezistili závažné porušenie predpisov. Dohodli sa s p. Sklenkom, že chov hovädzieho dobytka presunie do jari 2016 k jazdiarni, t.j. cca 300 metrov od súčasného miesta. Jednomyseľne schválené.
1. **Diskusia - rôzne**

V rámci diskusie starosta informoval poslancov:

* rada školy pri ZŠ v Trnavej Hore žiadala o delegovanie člena OZ do Rady školy pri Základnej škole v Trnavej Hore. Po telefonickom rozhovore s  p. Záhorcovou a jej súhlasom bola písomne delegovaná do Rady školy v Trnavej Hore
* informácia Finančného riaditeľstva SR v BB- Oznámenie o zamietnutí odvolania UaPS Pitelová, ktoré spoločenstvo podalo v decembri 2014
* informácia o prijatí do pracovného pomeru namiesto p. Štefankovej, ktorá odišla do dôchodku p. Romanu Mališovú na 6 hodinový pracovný úväzok. O uvedenom boli poslanci informovaní na pracovnom stretnutí dňa 23.01.2015. Prijatím p. Mališovej nebudú zvýšené mzdové prostriedky schválené v rozpočte.
* informácia o vzdaní sa mandátu poslanca Obecného zastupiteľstva p. Darina Štefanková. Starosta písomne osloví prvého náhradníka do OZ.
* informácia o možnosti výstavby nájomných bytov v bývalej Materskej škôlke zo štátneho fondu rozvoja bývania.
* P. farár požiadal starostu o napojenie reflektora na osvetlenie kostola zo stĺpu verejného osvetlenia
* Informácia o priestupkoch občanov- Marek Garaj, Rastiaslav Slašťan
* informácia starostu o pláne vypracovať projekt na vodu na Čierne Zeme
* p. Jaroslav Barát v rámci diskusie apeloval na stav cesty od p. Fridrichovej po p. Jamricha, kde občania parkujú na ceste a obmedzujú premávku na tomto úseku.

Požiadal uvoľniť bývalú „Klubovňu“ za účelom šatne pre ochotnícke divadlo

* p. Pavol Kapusta v rámci diskusie požiadal zastupiteľstvo o riešenie situácie s vodou v časti Dolina a informoval sa o možnostiach finančnej pomoci na vlastné vrty.
1. **Návrh na uznesenie**

P. Štefanka prečítal návrh na uznesenie – jednomyseľne schválené

1. **Záver**

Starosta poďakoval prítomným za účasť.

Zapísala: Michaela Vencelová dňa: 31.03.2015 .........................................

Overil:

Pavol Barát ............................ .........................................

PharmDr. Zuzana Fábiková ............................ .........................................